الوحى الكتابى

الوحى الكتابى هوا عقيده رئيسيه فى المسيحيه, بتأكد على الاصل الالهى للكتاب المقدس, بتقول بأن الكتاب موحى بيه من الله و ما كتبهوش بشر بحسب أهواءهم.

كلمة الوحى فى المخطوطات اليونانيه القديمه جايه بمعنى نفس الله أو النفس الإلهى θεοπνευστος (من التنفس), زى ما وردت فى (2 تيموثاوس 3: 16-17) و بتترجم بالعربيه بالوحى (كل الكتاب هوا موح بيه من الله, و نافع للتعليم و التوبِيخ, للتقويم و التأديب اللى فى البرِ, عشان يكون إانسان الله كامل, متأهب لكل عمل صالح).

فى مواقع كتيره من الكتاب المقدس بترجع كتابتة للوحى الالهى, مع اماكن تانيه فيها تدخل الله المباشر فى كتابه الوصايا, زى تلقى موسى للوحى الوصايا العشر, و كان انبياء العهد القديم بيكررو قبل ذكر اى نبوه (هكذا يقول الرب) (1 الملوك 12: 22-24 وأرميا 35: 13 وحزقيال 2: 4 وزكريا 7: 9).

و فى العهد الجديد اقر يسوع بشرعية العهد القديم و قال بأنه (مش ممكن ينقض المكتوب) (يوحنا 10: 35), و فى رسالة بطرس التانيه بيصرح الكاتب بأن (عالمين هذَا أَوّلاً: أَن كل نبوَّه الكتَاب لَيست من تَفسير خاصٍّ, لأَنه لَم تأت نبوه قط بِمشيئه إِنسان, بل تَكَلم أنَاس اللَّه القديسون مَسوقين من الرُّوح القدس.) (2بطرس 1: 20-21) و بتذكر الرساله كمان سلطة الرسل الإلهيه (3: 2), و بتتصنف رسائل بولس ضمن كتب الوحى (3: 16).

علما اللاهوت المحافظين بيشوفو أن الوحى الكتابى بتأكده الدراسات اللى اتعملت و بتتعمل حولين الثقل الاخلاقى لتعاليم الكتاب المقدس بالإضافه لتحقق التنبؤات اللى ذكرها حولين المسيح و غيرها, باحثين غيرهم شايفين سلطة و قوة الكنيسه لعبت دور كبير فى صياغة الوحى الكتابى.

 لينكات 

 مصادر 

تصنيف:مسيحيه
تصنيف:يهوديه
تصنيف:كتب مقدسه